钦定古今图书集成/明伦汇编/宫闱典/第075卷 > 《丁未东宫寿诗》前人
## 钦定古今图书集成/明伦汇编/宫闱典/第075卷 > 《丁未东宫寿诗》前人

有赫题期盛，无疆嗣历昌。《中兴》归濬哲，重庆启元良。
两亥开基远，《三丁》系统长。〈恭惟艺祖太宗皇帝元命皆在亥今太上主上殿下
元命皆在丁〉帝咨同物瑞，人卜降年祥。离日融双照，干天
秉少阳。晨昏周内寝，诗《礼》舜岩廊。极右辰居焕，心前
火德光。与龄偕圣父，德寿协虚皇。铜律风占兑，瑶山
乐奏商。蓂芳邻五位，菊色丽中央。侍膳斑衣拱，传觞
玉契将。宸枫霜献叶，仙桂月输香。薰炷争延祝，吟笺
曷赞扬。形容仁与孝，步障有云章。